text: AIXÍ ÉS LA VIDA. RESPOSTES FILOSÒFIQUES I DIVERTIDES A PREGUNTES DE NENES I NENS. UNGERER, TOMI. Libro en papel. 9788417552312 El Petit Tresor
  Per què els grans sempre diuen que no tenen temps? Per què existeixen els diners? Per què a vegades em sento invisible? Et pots morir d'amor? És interessant, morir-se? Per què sempre ens estem fent preguntes?
  La dona de Tomi Ungerer li solia dir que mai s'havia fet adult del tot. Potser per això, per haver mantingut aquesta innocència lúdica però irreverent, entén i sap contestar com ningú les preguntes de les nenes i els nens.
  Sense condescendència, ni paternalisme, ni sobreprotecció, les seves respostes són espurnes filosòfiques d'intel·ligència pura per a totes les edats. Especialment per als adults que tenen molt a aprendre del nen que han oblidat que van ser un dia.